# Hva kan vi på 8. trinn om antibiotika?

Her får du ulike svaralternativer, der noen av svarene er laget for å forvirre deg. Du skal først svare på spørsmålene selv, deretter går dere sammen i grupper som må bli enige om ett svar. Dette svaret skrapes av på kortet.

Dersom det første svaret er riktig, får dere 4 poeng. Må dere skrape to alternativ for å finne svaret, får dere 2 poeng. 3 skrapte svar gir ett poeng, og må dere skrape alle fire blir det 0 poeng.

1. **Hos legen**

Du har influensa og er skikkelig syk. Men legen vil ikke gi deg antibiotika. Hvorfor ikke?

1. Det er lurt å trene opp immunforsvaret ved å ha slike sykdommer.
2. Antibiotika virker ikke fordi viruset er resistent.
3. Influensa skyldes et virus, og antibiotika virker ikke på virus.
4. Det er forbudt å gi den antibiotikaen som ville gjort deg frisk.
5. **Bakterievekst**

Tenk deg en teoretisk (usannsylig) bakteriekultur der det er nok næring til at alle bakteriene kan vokse ubegrenset, og ingen dør. De vokser ved å dele seg i to, og bor i en bøtte. Etter 100 dager er bøtta full av bakterier. Hvor mye bakterier er det på dag 99?

1. Bøtta er halvfull av bakterier.
2. Bøtta er 99% full av bakterier.
3. Det vil variere.
4. Det er umulig at små bakterier kan fylle en hel bøtte.
5. **Bakterier i kroppen**

Hvilke av disse påstandene om bakterier i kroppen er mest riktig?

1. Vi bør unngå bakterier.
2. De aller fleste bakterier er nyttige for oss.
3. Det er bare noen få bakterier i tarmen som er nyttige for oss.
4. Bakterier er fine å ha overalt på kroppen.
5. **Uten antibiotika**

Før andre verdenskrig kunne vi ikke behandle sykdommer med antibiotika. Hvor farlig var det å få vanlige sykdommer før vi hadde antibiotika?

1. Folk levde mer naturlig før, og ble derfor sjelden syke.
2. Det var stor risiko for å dø av helt vanlige infeksjoner.
3. Naturmedisiner var like effektive som antibiotika.
4. Det var først og fremst barn som døde, voksne ble immune mot sykdommene..
5. **Antibiotikaresistens**

Hvem er det egentlig som er resistent?

* 1. Det er bakterien som er resistent mot en eller flere typer antibiotika.
  2. Det er pasienten som er resistent mot en eller flere typer antibiotika.
  3. Det er sykdommen som er resistent mot en eller flere typer antibiotika.
  4. Både bakterien, pasienten og sykdommen kan være resistente.

1. **Antibiotika i samfunnet**

Du skal vurdere hvilke regler vi skal ha for antibiotikabruk. Hva er mest riktig av påstandene nedenfor?

1. Mangel på antibiotika kan bli ett av verdens største helseproblem
2. Vi finner stadig nye former for antibiotika, så det blir neppe et stort problem.
3. Antibiotikaresistens er først og fremst et problem i utviklingsland.
4. Vi kan bruke andre medisiner enn antibiotika, det vil løse problemet.